CELEX: 62018CN0045
Language: fi
Date: 2018-01-22 00:00:00
Title: Asia C-45/18 P: Valitus, jonka Claire Staelen on tehnyt 22.1.2018 unionin yleisen tuomioistuimen (kolmas jaosto) asiassa T-271/11 REV, Staelen v. Euroopan oikeusasiamies, 28.11.2017 antamasta määräyksestä

19.3.2018   
            
            
               FI
            
            
               Euroopan unionin virallinen lehti
            
            
               C 104/23
            
         Valitus, jonka Claire Staelen on tehnyt 22.1.2018 unionin yleisen tuomioistuimen (kolmas jaosto) asiassa T-271/11 REV, Staelen v. Euroopan oikeusasiamies, 28.11.2017 antamasta määräyksestä
   (Asia C-45/18 P)
   (2018/C 104/29)
   Oikeudenkäyntikieli: ranska
   
      Asianosaiset
   
   
      Valittaja: Claire Staelen (edustaja: V. Olona, avocate)
   
      Muu osapuoli: Euroopan oikeusasiamies
   
      Vaatimukset
   
   
               —
            
            
               määräyksen T-217/11 REV kumoaminen
            
         
               —
            
            
               tuomion T-217/11 purkuhakemuksen tutkittavaksi ottaminen
            
         
               —
            
            
               vastaajan velvoittaminen maksamaan kaikki oikeudenkäyntikulut kaikissa oikeusasteissa
            
         
      Oikeudelliset perusteet ja pääasialliset perustelut
   
   Valittaja esittää valituksensa tueksi useita valitusperusteita, jotka koskevat seuraavia seikkoja:
   
               —
            
            
               unionin yleisen tuomioistuimen työjärjestyksen 169 artiklan osittainen lainvastaisuus
            
         
               —
            
            
               unionin yleisen tuomioistuimen työjärjestyksen 169 artiklan ensimmäisen kohdan rikkominen
            
         
               —
            
            
               unionin yleinen tuomioistuin on ottanut tosiseikat vääristyneellä tavalla huomioon ja tehnyt oikeudellisen virheen luokitellessaan 19.5.2005 tehdyn päätöksen samalla kertaa soveltuvien hakijoiden luetteloksi ja päätökseksi soveltuvien hakijoiden luettelon voimassaoloajan jatkamisesta
            
         
               —
            
            
               oikeudellinen virhe siltä osin kuin unionin yleinen tuomioistuin väittää, että päätökseen, jota ei ole annettu tiedoksi kaikille sen adressaateille, voidaan vedota, ja yhdenvertaisen kohtelun periaatteen loukkaaminen
            
         
               —
            
            
               unionin yleinen tuomioistuin on ottanut tosiseikat vääristyneellä tavalla huomioon ja tehnyt ilmeisen ristiriitaiset päätelmät olemassa olleeksi väitetystä kantajan huolimattomuudesta, ja oikeusvarmuuden ja luottamuksensuojan periaatteiden loukkaaminen
            
         
               —
            
            
               perusteluiden puuttuminen uusien tosiseikkojen ratkaisevan luonteen osalta